ห้ามแตะสปส.
การแก้ไขกฎหมายประกันสังคมของรัฐบาลได้กลายเป็นประเด็นร้อนหลังจากที่ประชุมสภามีมติไม่รับร่างกฎหมายที่เสนอเข้าไปโดยประชาชน แต่ให้นำร่างที่เสนอโดยพรรคเพื่อไทยมาเป็นร่างหลัก
9 เม.ย. 2556

การแก้ไขกฎหมายประกันสังคมของรัฐบาลได้กลายเป็นประเด็นร้อนหลังจากที่ประชุมสภามีมติไม่รับร่างกฎหมายที่เสนอเข้าไปโดยประชาชน แต่ให้นำร่างที่เสนอโดยพรรคเพื่อไทยมาเป็นร่างหลัก
จนคณะกรรมการปฏิรูปกฎหมาย (คปก.) ออกโรงทักท้วงและส่งหนังสือถึงนายกรัฐมนตรีว่า การที่รัฐสภาพิจารณาลงมติไม่รับหลักการร่างกฎหมายที่เข้าชื่อโดยประชาชน ไม่เป็นไปตามกระบวนการที่กำหนดไว้ในรัฐธรรมนูญมาตรา 163 อาจทำให้ร่างกฎหมายดังกล่าวไม่ชอบด้วยบทบัญญัติของรัฐธรรมนูญ
หลายคนคงสงสัยว่า สาระหลักที่ประชาชนเสนอไปประกอบด้วยอะไรบ้าง
1.การบริหารงานของสำนักงานประกันสังคมควรมีความเป็นอิสระ มีฐานะเป็นนิติบุคคล ไม่เป็นส่วนราชการ และไม่เป็นรัฐวิสาหกิจ
2.ประธานกรรมการของคณะกรรมการประกันสังคมต้องไม่เป็นข้าราชการ และกรรมการต้องได้มาจากการสรรหา
3.ให้จัดโครงสร้างการบริหารสำนักบริหารการลงทุน เพื่อวางระเบียบเกี่ยวกับการจัดหาผลประโยชน์ของกองทุน
4.ต้องมีมาตรการควบคุมการใช้เงินในการบริหารอย่างโปร่งใส